**AVON Фондацията за жени дарява 25 000 лева**

*Фондацията ще подкрепи проект „Мобилна подкрепа и грижа за жертви на домашно насилие от малки населени места в област Търговище” на Асоциация НАЯ*

AVON Фондация за жени дарява 25 000 лв. на проект за подкрепа и грижа за жертви на домашно насилие на Асоциация Ная. Проектът ще подкрепи 50 жени и деца, жертви на домашно насилие, които живеят в отдалечени и труднодостъпни райони на област Търговище. На първа линия в изнесени приемни в малките градове и села ще работят психолози, социални работници и адвокат, които ще съветват жертвите за правата им и ще им помагат да се защитят от насилието.

Проектът ще се реализира в рамките на една година в област Търговище, която включва близо 200 села. Това са райони, които значително изостават в икономическото си и социално развитие от областния център Търговище. В тях са съсредоточени много проблеми – бедност, безработица, липса на здравни грижи, отпадане от училище, насилие. Ситуацията за жените и децата, пострадали от домашно насилие в тези райони стана още по-тежка по време на пандемията от Covid-19. Агресията ескалира, а възможностите за защита и подкрепа станаха още по-ограничени. Голяма част от жените загубиха работата и доходите си и за тях стана невъзможно да напуснат дома си, въпреки насилието. Затова Асоциация НАЯ насочва този проект към малките градове и села от региона. Най-рисковите групи жени и деца там ще бъдат подкрепени с общо 1 000 безплатни консултации за емоционално възстановяване, в контактите с институциите, при подготовка на документи, с обучения за търсене на работа, консултации с адвокат и водене на дела по Закона за защита от домашното насилие.

Проектът е подкрепен с 25 000 лева от AVON Фондацията за жени и е част от глобален грант в размер на 1,35 милиона долара по повод 135-годишнината на AVON.

*“Благодаря на AVON за тази подкрепа. Искрено вярвам, че когато една толкова голяма и престижна международна компания за пореден път обърне внимание на борбата с домашното насилие, това ще е пример и вдъхновение и за други фирми да се включат. Този проект е изключително важен за жените и децата, оцелели от домашно насилие, които живеят извън градовете и които много пъти са обречени да търпят насилието, защото нямат алтернатива. Асоциация НАЯ изпълнява една от първите в страната мобилни услуги в малките населени места и чрез нашите открити приемни повече от 10 години работим на терен, максимално близо до пострадалите. Нашият екип през цялото това време е на първа линия, включително по време на пандемията, защото в много от случаите ние сме единствената възможност за жените и техните деца да се спасят. Радвам се, че тези усилия са оценени и имаме финансовата възможност да продължим тази помощ.”,* заяви Светла Сивчева – Председател на Управителния съвет на Асоциация НАЯ по повод на дарението.

Всеки може да подкрепи усилията на AVON срещу насилието над жени с поръчка на благотворителен продукт [тук](https://www.avon.bg/309-6213-6214/moda/blagotvoritelni-produkti/avon-sreshtu-raka-na-gurdata?ic_campaign=Refresh&ic_medium=websitehomepage&ic_source=HP_bcc). 100% от печалбата на артикулите срещу насилието на жени се дарява на неправителствени организации в помощ на пострадали от насилие жени, както и за повишаване на информираността и превенция.

**За AVON**

*AVON създава красота по различен начин от 135 години. AVON е компания, която свързва хората, използвайки силата на красотата, за да промени живота към по-добро. Милиони независими търговски представители по целия свят продават емблематичните марки AVON чрез своите социални мрежи, изграждайки собствен бизнес на пълно или непълно работно време. AVON означава равенство между половете и ние вярваме, че се вслушваме в нуждите на жените, засягаме важни въпроси и създаваме положителни промени. Чрез AVON и фондация AVON дарихме над 1,1 милиарда долара, с акцент върху борбата с насилието между половете и рака на гърдата. AVON е част от* [*Natura & Co Group*](https://naturaeco.com/en/)*. Научете повече на* [*www.avonworldwide.com*](http://www.avonworldwide.com)*.*